Кечбелла баьхкина кхуьнан юьртахой, кхуо лелочух ца кхеташ, цецбевлла хьуьйсура, ткъа ленташца кхес къагийначу говро, цхьана минотана, шена реза хиларца корта охьатаIийча санна, хийтира Ануна. Саламбекан аз девзина нана кхийтира, кIант институтера дешна ваьллий. Ткъа хIара хелхар, мацаха Iазизна леринарг санна, доггаха дара. Иза йоккхаера, шен бераш цхьа а ца къаьсташ, могаш-маьрша долуш, «пирсидателан» кIант воьдучу деша баха хьекъал а, кхетам а болуш кхиарна, уьш иштта кхион шен хьуьнар тоарна.